OpenLLM-France/wikimedia huggingface dataset:
# Ibáñez

«Ibáñez» té aquests significats:
* Toponímia:
** Casas-Ibáñez, municipi de la província d'Albacete
** Província d'Andrés Ibáñez, província del Departament de Santa Cruz a Bolívia amb capital a Santa Cruz de la Sierra
** Avinguda de Vicent Blasco Ibáñez, via urbana de València entre els Jardins del Real i el Cabanyal
** Província d'Alonso de Ibáñez, província del Departament de Potosí
* Biografies:
** Albert Ibáñez (Sant Boi de Llobregat, 1959 - Hidden Peak, Pakistan, 1990), alpinista i militant independentista català
** Amadeo Ibáñez Tormo (València, 1916), futbolista valencià
** Antonio Ibáñez de la Riva Herrera (Solares, 1633 - Madrid, 1710), eclesiàstic i administrador càntabre
** Antonio Ibáñez Freire (Vitòria, 1913 - Madrid, 2003), militar espanyol que fou Ministre de l'Interior
** Carles Ibàñez i Pueyo (Barcelona, 1958), químic i alcalde de Castellcir des del 2007
** Carlos Ibáñez del Campo (1877 -1960), militar, polític i dictador xilè
** Concha Ibáñez (Canet de Mar, 1926), pintora i gravadora
** Ernesto Ibáñez Rizo (Castelló de la Plana, 1875 - Algesires, 1944), advocat i polític valencià
** Fernando Ibáñez Payés, empresari i polític valencià
** Francisco Ibáñez Talavera (Barcelona, 1936 - 2023), dibuixant català de còmics en castellà
** Ignacio Francisco Ibañez Sagardoy (Pamplona, 1964), futbolista i entrenador navarrès
** Jesús Ignacio Ibáñez Loyo (Ametzaga, 1960), ciclista basc professional entre 1983 i 1989
** Luís Ibáñez Gadea (València, 1958), metge i polític valencià militant del Partit Popular
** Luis Ibáñez de Lara y Escoto (València, 1846 - 1923), advocat i polític valencià
** Manuel Ibáñez i Escofet (Barcelona, 1917 - 1990), periodista català
** Pablo Ibáñez Tebar (Madrigueras, Albacete, 1981), futbolista professional
** Paco Ibáñez (València, 1934), cantautor valencià en castellà
** Raúl Ibáñez Galdón (Tous, 1972), futbolista valencià
** Rubén Ibáñez Bordonau (Castelló de la Plana, 1969), advocat i polític valencià.
** Salvador Ibáñez (València, 1854 - 1920), lutier fabricant de guitarres espanyol
** Santi Ibáñez (Barcelona, 1958), actor català de cinema, teatre i televisió
** Sigfrido Blasco-Ibáñez Blasco (València, 1902 - 1982), polític i periodista valencià, fill petit de Vicent Blasco Ibáñez
** Vicenç Ibàñez i Olivella (Sitges, 1928 – 1996), polític i alcalde de Sitges
* Miscel·lània: Regle d'Ibáñez-Saavedra instrument geodèsic de mesura de distàncies
# Jonestown (Comtat de Lebanon)

Jonestown és una població dels Estats Units a l'estat de Pennsilvània. Segons el cens del 2000 tenia 1.028 habitants.

## Demografia

Segons el cens del 2000, Jonestown tenia 1.028 habitants, 402 habitatges, i 272 famílies. La densitat de població era de 620,2 habitants per quilòmetre quadrat.
Dels 402 habitatges en un 34,1% hi vivien nens de menys de 18 anys, en un 52,5% hi vivien parelles casades, en un 12,2% dones solteres, i en un 32,1% no eren unitats familiars. En el 28,4% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,12.
Per edats la població es repartia de la següent manera: un 27,2% tenia menys de 18 anys, un 8% entre 18 i 24, un 31,9% entre 25 i 44, un 21,3% de 45 a 60 i un 11,6% 65 anys o més.
L'edat mediana era de 35 anys. Per cada 100 dones de 18 o més anys hi havia 98,9 homes.
La renda mediana per habitatge era de 36.000 $ i la renda mediana per família de 45.208 $. Els homes tenien una renda mediana de 30.700 $ mentre que les dones 20.724 $. La renda per capita de la població era de 15.322 $. Entorn del 6,9% de les famílies i el 9,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jonestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Jonestown». American Fact Finder. Oficina del Cens dels Estats Units, 12-01-2010.
# Vicent Mascarell Tarrazona

Vicent Mascarell Tarrazona (Gandia, 1973) és un polític i advocat valencià, secretari d'organització del Partit Socialista del País Valencià (PSPV-PSOE) des de 2024.
Llicenciat en Dret per la Universitat de València, és regidor pel PSPV a l'Ajuntament de Gandia des de l'any 1999. Anteriorment ha estat lider juvenil del partit com a vicesecretari general de Joves Socialistes i co-fundador del sindicat estudiantil Campus Jove. El 2017 va ser triat secretari d'organització de l'executiva provincial de València i al congrés extraordinari de 2024 va donar el salt a l'executiva nacional també com a secretari d'organització. En dit congrés fou elegida Diana Morant, també gandiana, com a secretària general del PSPV-PSOE.
Vicent Mascarell és diputat provincial a la Diputació de València des de 2019 com a responsable d'Hisenda, i des de 2023 a l'oposició.

## Referències

* ↑ «Vicent Mascarell Tarrazona». [Consulta: 7 abril 2024].
* ↑ S.L, EDICIONES PLAZA. «Entrevista | Vicent Mascarell (PSPV): "Las decisiones de Mazón y Vox están movilizando muy rápido al votante progresista"» (en castellà). [Consulta: 7 abril 2024].
* ↑ «Vicent Mascarell responsable d'Hisenda, Tresoreria i Gestió Tributària a la Diputació - Diari Serpis», 19-07-2019. [Consulta: 7 abril 2024].
# Esclat

«Esclat» té aquests significats:
* Esclat o Electrona risso, espècie de peix de la família dels mictòfids i de l'ordre dels mictofiformes
* Esclat (grup de música)
* Esclat de raigs gamma, font intensa i breu de raigs gamma associada amb explosions extremament energètiques en galàxies distants
* Esclat oxidatiu o esclat respiratori, alliberament ràpid d'espècies reactives de l'oxigen de diferents tipus de cèl·lules
* Esclat o explosió, alliberament d'energia en un interval temporal ínfim
* Associació Esclat, entitat sense ànim de lucre amb la finalitat de potenciar al màxim el desenvolupament de les persones amb paràlisi cerebral i altres pluridiscapacitats
* Esclat o lluïssor
* Esclat, supermercats del Grup Bon Preu
* Esclat (pel·lícula) és una pel·lícula de catàstrofes de 1995, dirigida per Wolfgang Petersen
* Esclat (revista) és una revista literària que es publicà a València el 1948
# Fosfat de guanosina cíclic

El fosfat de guanosina cíclic abreujat GMPc o cGMP en anglès: Cyclic guanosine monophosphate) és un nucleòtid cíclic derivat del trifosfat de guanosina (GTP). El cGMP actua com a segon missatger a la manera de l'AMP cíclic activant la proteïna-cinasa intracel·lular.

## Síntesi

La síntesi de cGMP es catalitza per la ciclasa de guanilat (GC), la qual converteix el trifosfat de guanosina a cGMP.

## Efectes

El cGMP és un regulador comú de la conductància i l'apoptosi cel·lular. També relaxa els teixits dels músculs i fa de vasodilatador.
El cGMP és un missatger secundari en fototransducció visual a l'ull. El GMP i un gran nombre dels seus derivats tenen gust d'umami.
El cGMP també actua en el còrtex cerebral.

## Degradació

Molts nucleòtids cíclics fosfodiesterases degraden per hidròlisi el cGMP.
Per exemple el sildenafil (Viagra) augmenta l'efecte vasodilatador del cGMP dins el cos cavernós del penis en el tractament de la disfunció erèctil però com a efecte secundari en la retina redueix la visió encara que ho fa amb poca importància pràctica si no és en condicions ambientals de visió ja difícils. Aquest efete s'evita per altres inhibidors com el tadalafil.

## Activació de la cinasa

El cGMP està implicat en la regulació d'algunes cinases dependents de la proteïna.

## Referències

* ↑ Francis SH, Corbin JD «Cyclic nucleotide-dependent protein kinases: intracellular receptors for cAMP and cGMP action». Crit Rev Clin Lab Sci, 36, 4, agost 1999, pàg. 275–328. DOI: 10.1080/10408369991239213. ISSN: 1040-8363. PMID: 10486703.
* ↑ R. Lane Brown, Timothy Strassmaier, James D. Brady, Jeffrey W. Karpen «The Pharmacology of Cyclic Nucleotide-Gated Channels: Emerging from the Darkness». Current Pharmaceutical Design, 12, 28, 2006, pàg. 3597–613. DOI: 10.2174/138161206778522100. PMC: 2467446. PMID: 17073662. NIHMSID: NIHMS47625.
* ↑ Cairoli P, Pieraccini S, Sironi M, Morelli CF, Speranza G, Manitto P «Studies on umami taste. Synthesis of new guanosine 5'-phosphate derivatives and their synergistic effect with monosodium glutamate». J. Agric. Food Chem., 56, 3, febrer 2008, pàg. 1043–50. DOI: 10.1021/jf072803c. ISSN: 0021-8561. PMID: 18181569.
* ↑ Franck Polleux, Theresa Morrow, Anirvan Ghosh «Semaphorin 3A is a chemoattractant for cortical apical dendrites». Nature, 404, 6778, abril 2000, pàg. 567–73. DOI: 10.1038/35007001. PMID: 10766232.
* ↑ Stockman, A; Sharpe, LT; Tufail, A; Kell, PD; Ripamonti, C; Jeffery, G «The effect of sildenafil citrate (Viagra) on visual sensitivity» (Free full text). J Vis, 7, 8, June 2007, pàg. 4. DOI: 10.1167/7.8.4. PMID: 17685811.
* ↑ Daugan, A; Grondin, P; Ruault, C; Le Monnier De Gouville, AC; Coste, H; Linget, JM; Kirilovsky, J; Hyafil, F; Labaudinière, R «The discovery of tadalafil: a novel and highly selective PDE5 inhibitor. 2: 2,3,6,7,12,12a-hexahydropyrazino[1',2':1,6]pyrido[3,4-b]indole-1,4-dione analogues». J Med Chem, 46, 21, October 2003, pàg. 4533–42. DOI: 10.1021/jm0300577. ISSN: 0022-2623. PMID: 14521415.
# Esclarmonda (prenom)

Esclarmonda és un prenom femení català.

## Origen

* La primera Esclarmonda coneguda fou Esclarmonda de Foix, dita la Gran, filla de Roger Bernat I de Foix i Cecília de Besiers, una de les principals defensores del catarisme. Segons el trobador Guilhem Montanhagòl, el nom de Esclarmonda significa la qui dona claror al món. En aquest sentit, aquesta interpretació també es pot relacionar amb la doctrina càtara, en la qual la llum i la puresa són elements destacats per damunt de la foscor i l'ombra.
* Altres variants: Esclarmunda, Esclaramunda.

## Difusió

Durant l'edat mitjana fou un prenom habitual entre les dames de la noblesa de la Corona d'Aragó i els estats d'Occitània. Esclarmonda de Foix, neboda besneta d'Esclarmonda la Gran, fou reina consort de Mallorca, considerada beata per l'orde de la Mercè. Ça com lla, malgrat que va escampar-se per altres estaments més baixos, aquest nom propi no arribà a consolidar-se com a prenom popular en català més enllà del segle xvii. Tanmateix, en mallorquí antic va donar lloc al nom comú de esclamonda: dona que obra bojament, sense enteniment.
Versions en altres idiomes:
* occità: Esclarmonda; Clarmonda, Mundina (diminutius)
* francès: Esclarmonde
* castellà: Esclaramunda
Jules Massenet al segle xix va compondre una òpera molt cèlebre amb aquest nom Esclarmonde. D'altra banda, el cantautor occità Patric va fer una cançó dedicada a Esclarmonda la Gran anomenada Esclarmonda.

## Festa onomàstica

La celebració onomàstica catòlica del prenom Esclarmonda és el 22 d'octubre en honor de la beata mercedària Esclarmonda de Foix, reina consort de Mallorca.

## Història

* Esclarmonda de Foix (1151-1215), princesa de Foix i defensora del catarisme
* Esclarmonda de Foix (1260-1316), reina de Mallorca i beata
* Esclarmonda, abadessa de Sant Nicolau de Camprodon entre el 1322 i el 1332.

## Referències

* ↑ Col·lectiu, pàg 132. «Le troubadour Guilhem Montanhagol».
* ↑ Col·lectiu, Evolució del conjunt onomàstic català a Mallorca entre els segles XIII i XV, pàg.115. «XX Jornada d'Antroponínia i Toponímia».
* ↑ Veny, Joan. «Onomàstica i dialectologia, pàg. 135».
* ↑ Col·lectiu, IEC, 2001. «L'Albi i els seus noms».
* ↑ http://dcvb.iecat.net Arxivat 2004-08-26 a Wayback Machine.
* ↑ http://www.ieo-oc.org/Prenoms-occitans-pour-les-filles Arxivat 2017-12-22 a Wayback Machine.
Viccionari
# Fufici

Fufici, en llatí Fufitius, fou un arquitecte romà i escriptor sobre arquitectura, el primer romà que va escriure sobre aquest tema. L'esmenta Vitruvi (De Architectura VII, praef. 14), però el seu nom exacte presenta alguns dubtes.

## Referències

* ↑ Fufitius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 186
# Fufidi (jurista)

Fufidi (en llatí Fufidius) va ser un jurista romà que probablement va viure a la segona meitat del segle i i primera del segle ii, en temps dels emperadors Vespasià i Hadrià.
Alguns (com Maiansius) pensen que seria el mateix personatge que Luci Fufidi Pol·lió, cònsol el 166, però això no és gaire versemblant. Podria ser contemporani de Sext Cecili Africà, i no anterior a Atilicí, un contemporani de Pròcul.
Apareix mencionat diverses vegades en controvèrsies jurídiques importants, però amb molta confusió.

## Referències

* ↑ [https://quod.lib.umich.edu/m/moa/acl3129.0002.001/196?view=image&size=100Smith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Londres:+Little,+Brown,+&+Comp.,+1867,+p. 186. ]
# Fufu

El fufu (també foofoo, foufou, foutou) es tracta d'una preparació culinària originària de la cuina ghanesa (de l'ètnia aixanti), del que es considera és un aliment bàsic. Per extensió el fufu s'ha estès per les cuines d'Àfrica central i occidental. L'aliment és elaborat amb una mescla d'arrels amb contingut de midó com sol ser el nyam i la casava (mandioca). Aquestes arrels després d'haver estat cuites convenientment se solen moldre en un morter de fusta. En l'actualitat aquest producte es pot trobar en els supermercats en forma de pols ja preparada per cuinar afegint-li aigua calenta.

## Orígens

El fufu és conegut originàriament a Ghana i procedeix dels aixanti. Els immigrants procedents de Nigèria, Togo i Costa d'Ivori el van descobrir com a aliment i el van modificar convenientment. La paraula original 'fufuo' posseeix dos significats, d'una banda el color que posseeix l'aliment en ser cuinat (blanc) i per una altra la forma en què és elaborat que es denomina fu-fu (acte de molta). Aquesta molta se sol fer amb dues persones, mentre un prepara, un altre subjecta el recipient.

## Variants

El preparat ha anat sofrint diverses variants a mesura que es va anar estenent al llarg del continent Africà. Alguns plats són molt similars, un cas és l'ugali sub-saharià elaborat amb diverses farines. A causa de les migracions forçoses d'esclaus a Amèrica les cuines del Carib posseeixen plats que recorden al fufu, est és el cas del mofongo. A Cuba quan es parla del fufú (paraula aguda) s'està referint a un plat preparat d'idèntica manera que el mofongo portoriqueny a força de plàtan aixafat.

### Àfrica Occidental

En Àfrica Occidental sol elaborar-se amb les arrels del nyam i com a afegiment sol posar-se cocoyame (nkontomire) i blat de moro. És freqüent trobar aquests ingredients ja molts en les tendes, de tal forma que resulta més fàcil elaborar-se. A Ghana és servit habitualment acompanyat d'una sopa de tomàquet, de nous, o acompanyada de tomàquets secs i servit amb una salsa picant. En el nord de Ghana se sol deixar reposar un parell de dies fins que fermenta.

### Àfrica Central

En Àfrica central se sol emprar arrels moltes, però és més freqüent afegir semolina de blat de moro, i fins i tot flocs instantanis de patata (puré de patata) i fins i tot arròs. La forma de preparació amb morter de fusta és similar a l'empleada en la part occidental d'Àfrica.

## Vegeu també

* Gazpacho

## Referències

* ↑ Steven J. Salm,Toyin Falola, (2001), «Culture and customs of Ghana», Greenwood Publishing Group, pp:108
* ↑ «THE CASSAVA TRANSFORMATION IN AFRICA». United Nations. [Consulta: 10 juny 2014].
* ↑ Rabade Roque, Raquel. The Cuban Kitchen. NY: Knopf Doubleday Publishing Group, 2011, p. 151. ISBN 0307595439.
* ↑ Food and Identity in the Caribbean, Hanna Garth, Ed. 2013 Bloomsbury Press.

## Enllaços externs

* «Ghana's cooks take to fast fufu». BBC News, 29-05-2006 [Consulta: 5 agost 2008]. Microwavable instant fufu.
* Dangers of consuming under-processed fufu Arxivat 2016-08-01 a Wayback Machine..
* All Nigerian recipes
# Friends, fins al final (llibre)

Friends. Fins al final: tots els deu anys és el llibre oficial de Friends, un dels sitcoms més exitosos del món. Inclou entrevistes exclusives als sis principals membres del repartiment, la història completa de les deu temporades i una secció especial del capítol final. Va ser escrit per l'autor nord-americà David Wild i va ser publicat el maig del 2004 per Headline Book Publishing.
# Jemerson

Jemerson de Jesús Nascimento (nascut el 24 d'agost de 1992), conegut simplement com a Jemerson, és un futbolista brasiler que juga com a defensa central.
Format en les categories inferiors de l'Atlético Mineiro, va disputar tres temporades amb el primer equip (2013-2015) abans de ser traspassat a l'AS Mònaco. Va pertànyer cinc anys al club del Principat, fins que les dues parts van acordar la rescissió del contracte el novembre de 2020. Després d'un breu pas pel Corinthians paulistà, va tornar a la Ligue 1, on va jugar la temporada 21/22 amb el Metz. L'estiu de 2022 va concretar el seu retorn al Galo.
El futbolista ha estat convocat en dues ocasions per jugar amb la selecció brasilera.

## Palmarès
### Atlético Mineiro

* Campionat Mineiro: 2013 i 2015
* Copa Libertadores: 2013
* Recopa Sud-americana: 2014
* Copa del Brasil: 2014

### Monaco

* Ligue 1: 2016–17

## Referències

* ↑ «Atlético vende zagueiro Jemerson ao Monaco» (en portuguès brasiler). Superesportes, 27-01-2016. [Consulta: 18 febrer 2023].
* 1 2 «Jemerson rescinde com o Monaco para acertar com o Corinthians; veja detalhes do acordo» (en portuguès brasiler). Globoesporte. [Consulta: 18 febrer 2023].
* ↑ «Livre no mercado após rescisão na França, zagueiro Jemerson é nome em análise no Atlético-MG» (en portuguès brasiler). Globoesporte. [Consulta: 18 febrer 2023].
* ↑ «Atlético-MG: após reestreia pelo Galo, Jemerson revela conversa com Cuca e comemora chance» (en portuguès brasiler). Globoesporte. [Consulta: 18 febrer 2023].
* ↑ «Jemerson é convocado na vaga de David Luiz para o jogo contra o Peru» (en portuguès brasiler). Globoesporte. [Consulta: 18 febrer 2023].
* ↑ «Para substituir Marcelo e Miranda, Tite convoca Alex Sandro e Jemerson» (en portuguès). ESPN. [Consulta: 18 febrer 2023].
# Jemma Redgrave

Jemima Rebecca "Jemma" Redgrave (Londres, Anglaterra, 14 de gener de 1965) és una actriu anglesa.

## Biografia

Integrant de la quarta generació de la dinastia d'actors Redgrave. Neta de Sir Michael Redgrave i Rachel Kempson, és la filla de Corin Redgrave i Deirdre Hamilton-Hill. El seu germà és Luke Redgrave i els seus dos germanastres Arden i Harvey Redgrave. És neboda de Vanessa Redgrave i Lynn Redgrave i cosina de Joely Richardson, Carlo Nero i Natasha Richardson.
Va ingressar a la Royal Academy of Dramatic Art i va actuar en teatre a Tres germanes d'Anton Txékhov el 1985 al costat dels seus oncles Vanessa i Lynn.
Es va donar a conèixer com a Eve Granger a Cold Blood, de la televisió britànica i com la Dra. Eleanor Bramwell a Bramwell, i Eleanor a The Buddha of Suburbia.
En teatre actua en la temporada 2009 a The Great Game al Tricycle Theatre de Londres.

## Filmografia

* A Time to Die (1988) - Violette Charbonneau
* Tales of the Unexpected
* Dream Demon (1988) - Diana
* The Trials of Oz (1991, TV) - Caroline Coon
* Howards End (1992) - Evie Wilcox
* The Buddha of Suburbia (1993, TV) - Eleanor
* Bramwell (1995 TV) - Dr. Eleanor Bramwell
* Bramwell II (1996, TV minisèrie) - Dr. Eleanor Bramwell
* Bramwell III (1997, TV minisèrie) - Dr. Eleanor Bramwell
* Bramwell IV (1998, TV minisèrie) - Dr. Eleanor Bramwell
* Bramwell: Our Brave Boys (1998, telefilm) - Dr. Eleanor Bramwell
* Bramwell: Loose Women (1998, telefilm) - Dr. Eleanor Bramwell
* Mosley (1998, TV) - Cimmie Curzon
* The Acid House (1998)
* Bramwell V (2000, sèrie) - Dr. Eleanor Bramwell
* Blue Murder (2000, TV) - Gale
* Fish (2000, sèrie) - Joanna Morgan
* Judge John Deed (2001, sèrie) - Francesca Rochester
* The Swap (2002) - Jen Forrester
* My Family (sèrie)
* I'll Be There (2003) - Rebecca Edmonds
* The Inspector Lynley Mysteries (TV, sèrie)
* Amnesia (2004, TV) - Jenna Dean
* The Grid (2004, TV minisèrie) - MI6 Agent Emily Tuthill
* Tom Brown's Schooldays (2005, TV) - Mary Arnold
* Like Father Like Son (2005, TV) - Dee Stanton
* Lassie (2005) - Daisy
* Inspector Lewis (2006, TV) - Trudi Griffon
* Mansfield Park (2007, TV) - Mrs. Bertram
* The Relief of Belsen (2007, TV docudrama) - Jean McFarlane
* Waking The Dead (2007, TV sèrie) - Sophie Harris
* Marple: Murder is Easy (2008, telefilm) - Jessie Humbleby
* Doctor Who (2012-2013) - Kate Stewart - 2 capítols (The Power of Three i The Day of the Doctor)

## Referències

* ↑ «'We weren't brainwashed': Jemma Redgrave on Doctor Who, family tragedy» (en anglès). The Independent.
* ↑ «Clan Destined» (en anglès). PEOPLE.com.
* ↑ «Overview for Jemma Redgrave». [Consulta: 4 juliol 2018].
* ↑ Theatre review: The Great Game: Afghanistan / Tricycle Theatre, London | Stage | The Guardian
* "Jemma Redgrave: 'Grief is like a tsunami'", The Guardian, 2010
* Entrevista de El Telégrafo, 2007
# Fratta Polesine

Fratta Polesine és un municipi italià de 2.801 habitants de la província de Rovigo, a la regió de Vèneto. Es tracta d'un indret habitat des de temps antics, tal com ho demostren els descobriments a les excavacions realitzades al voltant de l'any 1967. S'hi varen trobar restes arqueològiques, especialment ceràmiques i òssies, relatives als assentaments proto-vilanovins.
La localitat és coneguda sobretot per la Vil·la Badoer, una residència construïda per l'arquitecte Andrea Palladio l'any 1570 i declarada Patrimoni de la Humanitat per la Unesco.

## Agermanaments

* Tulcea, Romania

## Personatges il·lustres

* Giacomo Matteotti (1885-1924), polític socialista assassinat pel feixisme.

## Referències

* ↑ «Giacomo Matteotti». Enciclopèdia.cat. [Consulta: 19 maig 2017].
# Frattamaggiore

Frattamaggiore és un municipi italià, situat a la regió de Campània i a la Ciutat metropolitana de Nàpols. L'any 2011 tenia 30.241 habitants.
# Francesco Martino

* No s'ha de confondre amb Francesco De Martino.
Francesco Martino (Messina, 24 de maig de 1937 - 3 d'octubre de 2017) va ser un polític sicilià, nebot del ministre d'afers exteriors italià Gaetano Martino. Treballà com a professor a la Universitat de Messina i fou regidor de l'ajuntament de Messina pel Partit Liberal Italià, partit amb el qual també fou elegit diputat a l'Assemblea Regional Siciliana a les eleccions regionals de Sicília de 1976, 1981, 1986 i 1991. Fou assessor regional de territori el 1981-1982, d'indústria el 1984-1985 i el 1986-1987, i president regional el 1993-1995.
No es va presentar a les eleccions regionals de 1996, i després d'una curta experiència al Comitè de les Regions a Brussel·les es va retirar de la política.
# Josep Roger

Josep Roger fou un organista originari de Camprodon. Inicialment va treballar al monestir de la seva vila natal; el gener del 1797 va postular-se com a candidat pel càrrec de mestre de capella a l'església parroquial de Sant Esteve d'Olot. Roger finalment no va arribar a fer-se sentir i la urgència per cobrir dita plaça feu que finalment aquesta recaigués en Vicenç Alzina.

## Referències

* ↑ Gregori i Cifré, Josep Maria; Monells i Laqué, Carme «Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa». [Bellaterra] : Universitat Autònoma de Barcelona, Servei de Publicacions, 2012, pàg. 59.